วันนี้ไปฉีดยาคุมมาแบบ3เดือน1ครั้ง แต่ไม่ได้ใบนัด แล้วก็ลืมถามคุณ ไม่ทราบว่าต้องไปฉีดอีกทีวันที่เท่าไหร่คะ
สวัสดีค่ะ หากได้ฉีดยาคุมกำเนิดแบบที่ฉีดทุก 3 เดือนในวันนี้ วันที่ 20 ก.พ. 62 ดังนั้น การฉีดยาเข็มต่อไป ให้นับไปอีก 12 สัปดาห์ ก็คือวันที่ 15 พ.ค. 62 ค่ะและหากเป็นการเริ่มฉีดยาคุมกำเนิดเข็มแรก โดยได้ฉีดภายในไม่เกิน 5 วันนับตั้งแต่วันแรกที่มีประจำเดือน ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันทีค่ะ แต่หากเลย 5 วัน นับจากวันแรกที่มีประจำเดือนมาไปแล้ว ต้องรอยาออกฤทธิ์อย่างน้อย 7 วันก่อนค่ะ แต่หากเป็นการฉีดยาเข็มต่อเนื่อง ก็จะสามารถมีเพศสัมพันธ์ต่อได้เลยค่ะ